લિફ્ટમાં પ્રવેશતા એણે પરસેવો લૂછતા લૂછતા લિફ્ટવાળાને ત્રીજે માળ લઈ જવા કહ્યું. જેમ જેમ લિફ્ટ ઉપર જતી હતી તેમ તેમ એનો ટેન્શનનો પારો પણ ઉપર જતો હતો. એની બીક અને શરમને જાણી ગયો હોય તેમ લિફ્ટનું બારણું ઉઘાડતા લીફ્ટવાળો મોટેથી બોલ્યો, “સાહેબ ત્રીજો માળ, જમણી બાજુ રમણ પ્લાસ્ટીક્સ ને વાઘોડિયા બ્રધર્સની ઓફિસ અને ડાબી બાજુ રૂપ સેક્સ ક્લિનીક” – સેકસ ક્લિનીક શબ્દ ઉપર એણે જરા વધારે પડતો જ ભાર મૂક્યો.